GJYKATA EVROPIANE E TË DREJTAVE TË NJERIUT

SEKSIONI I TRETË

**VENDIM**

*Kërkesa nr. 27039/10*

**SAFET SELIMAJ KUNDËR SHQIPËRISË**

(*shih tabelën bashkëlidhur*)

Gjykata Evropiane e të Drejtave të Njeriut (Seksioni i Tretë), e mbledhur më 29 qershor 2023 si një Komitet i përbërë nga:

 Ioannis Ktistakis, *kryetar,*

Darian Pavli,

 Oddný Mjöll Arnardóttir, *gjyqtarë,*

dhe Viktoriya Maradudina, *zëvendëssekretare e Përkohshme e Seksionit,*

Duke mbajtur në konsideratë kërkesën e mësipërme depozituar më 19 prill 2010,

 Pasi diskutoi, vendos si më poshtë:

FAKTET DHE PROCEDURA

 Kërkuesi, z. Safet Selimaj, ka lindur në vitin 1958.

 Ankesat e kërkuesit në mbështetje të nenit 1, të protokollit nr. 1 të Konventës, për mungesën e kompensimit si rezultat i përmbytjes së truallit të tij nga një hidrocentral, iu komunikuan qeverisë shqiptare (“Qeveria”), e cila paraqiti parashtrimet e saj për pranueshmërinë dhe meritat.

 Parashtrimet iu dhanë kërkuesit, i cili u ftua të paraqiste parashtrimet e tij.

 Me anë të shkresës dërguar me postë rekomande, kërkuesi u ftua të bënte me dije Gjykatën nëse kishte pasur ndonjë zhvillim që nga përditësimet e fundit të palëve, dhe nëse dëshironte të vijonte me kërkesën. Gjithashtu, vëmendja e kërkuesit u orientua te neni 37 §1 (a) i Konventës, që parashikon se Gjykata mund ta përjashtojë një kërkesë nga lista e saj e çështjeve kur rrethanat çojnë në përfundimin se kërkuesi nuk ka për qëllim ta ndjekë kërkesën. Gjykata nuk ka marrë përgjigje për këtë shkresë (shih detajet në tabelën bashkëlidhur).

LIGJI

Mbështetur në sa më sipër, Gjykata arrin në përfundimin se mund të konsiderohet se kërkuesi nuk dëshiron që të vijojë me kërkesën (neni 37 §1 (a) i Konventës). Gjithashtu, në mbështetje të nenit 37 §1 *in fine*, Gjykata nuk konstaton rrethana të veçanta, në lidhje me respektimin e të drejtave të njeriut, sipas përcaktimit në Konventë dhe Protokolleve të saj, çka do të kërkonte shqyrtimin e mëtejshëm të kërkesës.

Për sa më sipër, është e përshtatshme që çështja të përjashtohet nga lista.

PËR KËTO ARSYE, GJYKATA, NË MËNYRË UNANIME,

*Vendos* ta përjashtojë kërkesën nga lista e saj e çështjeve.

Hartuar në gjuhën angleze dhe njoftuar me shkrim më datë 20 korrik 2023.

|  |  |
| --- | --- |
| **Viktoriya Maradudina** | **Ioannis Ktistakis** |
| ZËVENDËSSEKRETARE E PËRKOHSHME | KRYETAR |

SHTOJCË

KËRKESË E BËRË NË MBËSHTETJE TË NENIT 1, TË PROTOKOLLIT NR. 1, TË KONVENTËS

|  |  |  |  |
| --- | --- | --- | --- |
| **Kërkesa nr.****Data e paraqitjes** | **Emri i kërkuesit****Viti i lindjes** | **Data e shkresës së regjistruar të Gjykatës** | **Data e marrjes së shkresës së regjistruar** |
| 27039/1019.4.2010 | **Safet SELIMAJ**1958 | 23.3.2023 | 3.4.2023 |